**Óravázlat**

**a Szitakötő 55. számának Tükrös trükkök c. olvasmányához**

**(+ képek használata – környezetvédelem órán)**

**Az óra témája:** Tükrös trükkök c. olvasmány

**Célja:** érdekes, különleges növények megismerése a kertekben környezetvédelem órán, napköziben

**Korosztály:** 5**.,** 6. és 7. osztály

**Az óra tervezett menete:**

1. **Szervező feladatok:**

* a lapszámok kiosztása
* a feldolgozandó szöveg megkeresése
* a szövegben szereplő növények képeinek megkeresése és kinyomtatása (1-1 példány) (+ laminálásra későbbi felhasználás céljából).

1. **Motiváció**

egy kert élete képekben – röviden

virágok – sokféleség bemutatása, szépségük bemutatása, érdekes virágok

Módszerek: beszélgetés, pármunka, képleírás

Fejlesztési terület: beszélgetés, figyelem

Tantárgyi koncentráció: környezetvédelem, napközi.

1. **A téma feldolgozása 1.**

Olvassuk el a Tükrös trükkök c. olvasmányt a Szitakötő 2021. ősz számából.

Külön kisebb csoport feladata (- *differenciálás*):

* a szövegben szereplő növényeknek utánanézni: tátika, zsálya, ibolya, mezei szarkaláb, árvácska, tavaszi gólyahír, tavirózsa, orchideaféle,
* eszköz: Internet,
* feladatuk: egy-egy választott növény virágának bemutatása (motiválva a csoportot) – színek, formák, nagyságuk, a növény igényei – talaj, éghajlat, árnyék stb. (több virágot is választhatnak).

Eszköz: folyóirat, képek

Módszer: tanári bemutatás, beszélgetés

Munkaforma: frontális, kutatómunka

Fejlesztési terület: figyelem, nyitottság

Tantárgyi koncentráció: környezetvédelem, biológia

1. **A téma feldolgozása 2.**

**A cikk feldolgozása:**

Olvassuk el a Tükrös trükkök c. olvasmányt a Szitakötő 2021. őszi számából.

Eszköz: folyóirat

Módszer: tanári bemutatás

Munkaforma: egyéni felkészülés (párban vagy csoportban), majd frontális munka.

Feladat: 1. Milyen virágformák alakultak ki a növényvilágban?

2. Mit szeretnének „elérni” a növények?

Fejlesztési terület: biológiai gondolkodás, környezetvédelmi gondolkodás

* 1. **Feladat: tervezz virágoskertet a cikkben lévő szempont szerint:**

**sugaras vagy kétoldalian részarányos virágokkal.**

Szempontok: a kert mérete: 3 x 3 méter,

virágzó időszak: nyár,

a virágok színe szabadon választható,

azonos talajigényű növények legyenek (savas, lúgos),

azonos árnyékigényű növények legyenek.

Eszköz: internet, papír (A/3), ceruzák, színes ceruzák – tájoláshoz, tervezéshez.

Módszer: csoportmunka (2-3 fős csoportban).

Fejlesztési terület: növényismeret, talajismeret, éghajlati adottságok ismerete, tervezés, térlátás.

Kisegítő eszközök: képek, információk növényekről.

Tantárgyi koncentráció: környezetvédelem, földrajz (talaj), biológia

* 1. **feladat: a csoportok bemutatják tervezett kertjeiket.**

Eszköz: tábla / projektor, képek, kerttervek.

Módszer: kiselőadás indoklással.

Fejlesztési terület: internethasználat – megadott szempontok követése, egyéni ötletek, tolerancia.

1. **Az óra értékelése**

Eszköz: szóbeli dicséret / elmarasztalás.

Módszer: megbeszélés.

Munkaforma: frontális.

Fejlesztési terület: tolerancia.

Módszer: megbeszélés

Munkaforma: frontális

Fejlesztési terület: önismeret, konstruktív kritika